زاد المستقنع فی اختصار المقنع (کتاب)

**زاد المستقنع فی اختصار المقنع** فقہ میں ایک نہایت مختصر متن ہے جو امام احمد بن حنبل کے فقہی مسلک پر مبنی ہے۔
اسے علامہ، مفتي الحنابلہ، شرف الدین ابو النجا موسیٰ بن احمد بن موسیٰ الحجاوی المقدسی الصالحي (وفات: 968ھ / 1560ء) نے تصنیف کیا۔
## کتاب کا تعارف
یہ کتاب اصل میں "کتاب المقنع" ہے جو موفق ابن قدامہ کی تصنیف ہے، پھر الحجاوی نے اسے اس مشہور متن میں اختصار کے ساتھ پیش کیا جو زاد المستقنع في اختصار المقنع کے نام سے معروف ہے۔
یہ متن احادیث سے خالی ہے، کیونکہ اس کا مقصد فقہی مسائل کا ذکر ہے، فروعی تفصیلات کے بغیر، سوائے ان کے جن کی ضرورت ہو۔ نیز اس میں نہ دلیل دی گئی ہے اور نہ تعلیل اور یہ کتاب حنبلی علما کے ہاں نہایت اہمیت کی حامل ہے۔
### کتاب کے بارے میں اقوال
بعض اہلِ علم نے کہا:
«متنُ زادٍ وبُلُوغْ ... كافيانِ في نُبوغْ»
یعنی "زاد المستقنع" اور "بلوغ المرام" جیسے متون ہی علم میں مہارت کے لیے کافی ہیں۔

شیخ علی الہندی نے "زاد" پر اپنے تعلیقی مقدمے میں کہا:
«میں نے ہمارے (حنبلی) مسلک میں "زاد المستقنع فی اختصار المقنع" جیسا بہترین ترتیب اور تنظیم والا اور ساتھ ہی اختصار کے ساتھ فائدہ مند کوئی متن نہیں دیکھا۔ بالعموم کہا جاتا ہے: جس نے زاد المستقنع حفظ کیا اور سمجھا، وہ قضا (عدالت) کے اہل بن جاتا ہے۔ البتہ اس میں بعض ایسی مسائل بھی ذکر کیے گئے ہیں جو مسلک کے راجح قول کے خلاف ہیں، جیسا کہ متوسطین کے نزدیک معمول بہا ہے، جیسے صاحب الانصاف وغیرہ نے بیان کیا۔ یہ اختلاف تقریباً 70 مقامات پر پایا جاتا ہے۔ نیز، متاخرین کے نزدیک معمول بہا راجح قول سے 32 مقامات پر اختلاف ہے، جیسا کہ خود مؤلف نے "الاقناع" میں، ابن النجار نے "المنتهى" میں اور مرداوی نے "التنقيح" میں نقل کیا۔»
### مخطوطات
عبد المحسن القاسم کی تحقیق سے شائع شدہ نسخہ جن مخطوطات پر مبنی ہے، ان میں ایک اہم مخطوطہ وہ ہے جو سنہ 968ھ میں الحجاوی کے شاگرد ابو بکر بن محمد بن احمد زیتون نے نقل کیا تھا۔ یہ نسخہ دار الکتب المصریہ، قاہرہ میں محفوظ ہے۔

### طباعت
یہ کتاب پہلی بار 1344ھ میں المطبعة السلفیة، قاہرہ سے شائع ہوئی، اس کے بعد متعدد بار اس کی اشاعت اور تحقیق ہوئی اور اس پر علمی توجہ دی گئی۔

### شروحات
# . منصور البهوتي (وفات: 1051ھ) – الروض المربع (4 جلدیں)
# . محمد بن صالح العثیمین (وفات: 1421ھ) – الشرح الممتع (15 جلدیں، دروس کی شکل میں)
# . عبدالله بن عبدالعزيز بن عقيل (وفات: 1432ھ) – تحقيق المراد في شرح متن الزاد (ایک ضخیم جلد)
# . أحمد بن ناصر القعيمي – شرح زاد المستقنع
# . عبدالكريم اللاحم (وفات: 1438ھ) – المطلع على دقائق زاد المستقنع (28 جلدوں میں ایک مفصل شرح)
# . صالح الفوزان – الإمداد بشرح الزاد (4 جلدیں، دروس کی شکل میں)
# . منصور الصقعوب – التعليق المقنع على زاد المستقنع (3 جلدیں)

### حواشی
ان علما میں سے جنھوں نے زاد المستقنع پر حواشی لکھے:
# عبد الغني العَتِّيلي
# عبد العزيز بن عبد الرحمن بن بشر (وفات: 1359ھ) فیصل بن عبد العزيز آل مبارك النجدي (وفات: 1376ھ) – اپنی کتاب کلمات السداد میں
# محمد بن عبد الله بن حسین أبا الخیل (وفات: 1381ھ) – الزوائد على الزاد میں، جو دو جلدوں پر مشتمل ہے۔ اس میں متن زاد پر اضافات اور ان پر تعلیقات شامل ہیں۔
* أحمد بن ناصر القعيمي في «شرح زاد المستقنع».
# صالح البليهي (وفات: 1410ھ) – السلسبيل في معرفة الدليل (4 جلدیں) مؤلف نے مقدمے میں ذکر کیا ہے کہ انھوں نے 37 ایسی مسائل کی نشان دہی کی ہے جو مذہب (حنبلی) کے مطابق نہیں۔ شیخ بکر نے المدخل میں اس کے متعلق کہا: «یہ نہایت قیمتی حاشیہ ہے، جس میں مصنف نے تحقیق، تدقیق، دلائل کے بیان، مذہب کی تصحیح اور مفتی بہ قول کو وضاحت سے ذکر کیا ہے، نیز شیخین (ابن تیمیہ اور ابن القیم) کے اختیارات کا بھی اہتمام کیا ہے۔»
# علي بن محمد الهندي الحائلي ثم المكي – مسجد الحرام کے مدرس تھے۔

## النظم

* محمد بن قاسم آل غنيم الخالدي (ت: 1335هـ) يقع في 4892 بيتا. 
* «نيل المراد بنظم متن الزاد» سعد بن حمد بن عتيق (ت: 1349هـ) توفي قبل إتمامه وصل فيه إلى باب الشهادات فأتمه عبد الرحمن بن سحمان وبلغت أبياته 4870 بيتًا. 
* «روضة المرتاد في نظم مهمات الزاد» سليمان بن عطية المزيني (ت: 1363هـ) وعدد أبياتها 1900 بيت. 
* «ملح الناد في نظم الزاد» سعيد المري أتمه عام 1433هـ ويقع في 2625 بيتا. 

## طالع أيضًا
* ابن قدامہ
* الشرح الممتع على زاد المستقنع

## بیرونی روابط
* شرح زاد المستقنع الشيخ محمد بن صالح العثيمين - موقع طريق الإسلام
* شرح زاد المستقنع الشيخ محمد بن محمد المختار الشنقيطي - موقع طريق الإسلام
* الشرح الممتع على زاد المستقنع - المكتبة الوقفية

## حوالہ جات

زمرہ:کتب فقہ حنبلی
زمرہ:کتب اہل سنت